title: Xakerlik hujumi qanday oqibatlarga olib
text: |
  Xakerlik hujumi qanday oqibatlarga olib Pdf ko'rish
  |
  bet | 180/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikXakerlik hujumi qanday oqibatlarga olib
  keladi?
  Xakerlik hujumi oqibatida barcha maʼlumotlaringizni
  yoʻqotishingiz mumkin. Chunki xakerlar koʻpincha fayllarni
  oʻchirib tashlaydi yoki oʻzgartiradi. Kompaniyalarda esa
  mijozlar yoki buyurtmalar haqidagi maʼlumotlarning
  oʻgʻirlanishi yoki oʻchirilishi yoxud oʻta maxfiy maʼlumotlarning
  sizib chiqishi voqelikda xavfsizlikka oid ulkan muammolarni
  keltirib chiqarishi mumkin.
  Oqibatlardan biri – maxfiylikning zaiflashuvi boʻlishi
  mumkin. Kompyuterni buzib kirgan xakerlar undagi barcha
  ma’lumotlarni koʻra olishi mumkin. Hozirgi kunda insonlar
  hayotining aksariyat shaxsiy, professional va moliyaviy sohalari
  internetga koʻchgani sababli, pul yoki axborot yoʻqotishdan
  koʻra kattaroq xavf mavjud. Elektron pochtangiz yoki ijtimoiy
  tarmoqdagi akkauntingiz va shaxsiy fotosuratlaringizga kira
  olgan xaker maxfiyligingizni juda tez barbod qilishi mumkin.
  8.05-SAVOL
  Ehtimol, kibermakonda oʻz shaxsiy burchagingiz boʻlsa
  kerak. Siz u yerda qanday ma’lumotlar himoyalanishi
  kerakligini bilishingiz kerak. Chunki ular sizning
  axborot
  resurslaringizdir.
  Elektron jadval yoki 8.01-jadvaldagi matritsadan
  foydalangan holda kompyuteringizda yoki internetda
  saqlanadigan har xil turdagi maʼlumotlar roʼyxatini tuzing.
  Masalan, shaxsiy yozishmalar, fotosuratlar, ishchi hujjatlar,
  shaxsiy maʼlumotlar, onlayn xizmatlar uchun ishlatadigan
  barcha parollaringiz va boshqalar. Har bir maʼlumot
  turi siz uchun qanchalik ahamiyatli ekani haqida oʻylab
  koʻring. Eng koʻp ahamiyatga ega axborot turlarini “Yuqori
  daraja”, eng kam ahamiyatlisini “Past daraja” va ular
  oʻrtasidagilarni “Oʻrta daraja” deb belgilang.
  Maʼlumotning muhimligi uni vaqt yoki pulga almashtirish
  xarajatlari yoki uning boy berilishi obro‘yingizga qanday
  taʼsir qilishi bilan oʻlchanishi mumkin. Masalan, har
  qanday elektron xatlaringiz yoki fotosuratlaringiz
  internetda tarqalib ketishi mumkin.
  8.06-SAVOL
  Oʻzingiz shugʻullanadigan onlayn faoliyat uchun xuddi shu
  mashqni bajaring. Masalan, siz onlayn banking xizmatlari,
  xaridlar yoki ijtimoiy tarmoqlardan foydalanishingiz
  mumkin. Bu safar ularga begona shaxsning ruxsatsiz
  kirishi bilan bogʻliq ehtimoliy sarf-xarajatlardan kelib
  chiqib, ularning har birini alohida qiymat bilan belgilang.
  Oʻzingizdagi xavfni baholash uchun 8.01-jadvalga
  oʻxshagan jadval tuzing. Kompyuteringizdagi mavjud
  maʼlumot turlarini va kompyuteringizni nima maqsadda
  ishlatishingiz haqida oʻylab koʻring. Soʻng oʻz xavfingiz
  darajasini baholash uchun quyida rang bilan ajratilgan
  katakchalar ichiga yozib chiqing.
  Siz oʻquv materiallari, bank rekvizitlari, parollar, yuklab
  olingan musiqa, fotosuratlar kabi ma’lumotlarni
  kiritishingiz mumkin, lekin boshqa narsalar haqida ham
  oʻylab koʻring.
  |
  | |